Касцёл Божай Міласэрнасці (Пагошча)

Касцёл Божай Міласэрнасці — мураваны каталіцкі храм у аграгарадку Пагошча Браслаўскага раёна Віцебскай вобласці. Гісторыя Дэкрэт, выдадзены кардыналам Казімірам Свёнткам у 1994 г., паклаў пачатак будаўніцтву касцёла. У 2000 г. касцёл быў накрыты бляшаным дахам, атынкаваны ўнутры і зашклёны. Архітэктура Вырашаны прамавугольным у плане аб’ёмам пад двухсхільным дахам, завершаным над двухгранным шчыпцом фасада двухграннай шатровай званічкай, над алтарнай часткай — дзвюма спічастымі сігнатуркамі. Плоскасныя фасады расчлянёны арачнымі аконнымі праёмамі. Да алтарнай часткі далучана ніжэйшая сакрысція пад аднасхільным пакрыццём. Крыніцы Літаратура Каталіцкія храмы Беларусі: Энцыкл. даведнік / А. М. Кулагін; фатограф А. Л. Дыбоўскі. — 2-е выд. — Мн.: БелЭн, 2008. — 488 с. — ISBN 978-985-11-0395-5. Спасылкі Пагошча — парафія Божай Міласэрнасці (нявызн.). catholic.by.